### Beslutningstema

I denne sag orienteres om konsekvenser for implementeringen EU-direktivet for energieffektivitet, der omhandler energimærkning og energioptimering af kommunens ejendomme.

### Sagsfremstilling

EU har besluttet et direktiv som pålægger offentlige myndigheder at bringe offentlige bygninger på et energimærke B niveau og samtidig energioptimere 3 % af ejendomsporteføljen pr. år.

Forventningen fra EU er, at alle offentlige bygninger frem mod 2030 lever op til energimærke Josefine Bech

Det sætter de offentlige myndigheder også i [adresse] under pres både for at få bygningerne energimærket, så man har en pejling af niveauet, men også for at finansiere en energioptimering på årligt 3 %.

Dansk Byggeri har fornyligt offentliggjort deres rapport om kommunerne og her ligger Tønder på en 80. plads svarende til, at 9 ud af 10 bygninger skal energioptimeres.

Konkret er 94% af kommunens m2 moden til energioptimering, idet de er under energimærke b. (kilde: Dansk Industri)

Det er en stor økonomisk byrde, der pålægges de offentlige bygningsejere, og der er endnu ikke taget stilling til finasiering fra Statens side, KL presser på for at få en model, der kompenserer kommunerne i en eller anden grad. Det kan ikke forventes, at kommunerne bliver fuldt ud kompenseret.

Ikke desto mindre har kommunerne fået en henvendelse fra Klima-, Miljø- og Forsyningsminister Øjvind Bech med en opfordring af til kommunerne skal sætte skub i processen med energimærkning og energioptimering.

Selve energimærkningen skal foretages inden, der kan prioriteres en energioptimeringsproces og energimærkningen har en forventet pris på 10-12 kr. pr. m2 svarende til en udgift på 3 mio. kr.

Forvaltningen vil i den kommende tid prioritere en liste over kommunens ejendomme til energimærkning. Selve prioriteringen tager udgangspunkt i den forventede fremtidige brug af ejendommen, så eksempelvis ejendomme, der forventes afhændet eller nedrevet indenfor de næste 5 år også prioriteres herefter.

Det er muligt at prissætte selve energioptimeringen, hvorimod økonomien i forhold til energioptimeringen for at leve op til direktivet er uklar, så længe der ikke er lavet energimærkning.

### Økonomi

Der forventes en udgift til energimærkning på ca. 3 mio. kr.

### Indstilling Fagchef for Borger-, Digital- og Ejendomsservice indstiller,

|  |  |
| --- | --- |
| at | orienteringen tages til efterretning. |

### Beslutning

Orienteringen taget til efterretning.

James Andresen deltog ikke i mødet.